CELEX: 31989D0017
Language: el
Date: 1988-12-21 00:00:00
Title: Απόφαση της Επιτροπής της 21ης Δεκεμβρίου 1988 για έγκριση του προγράμματος ποικιλιακής αναδιαρθρώσεως για το λυκίσκο που υποβλήθηκε από το Ηνωμένο Βασίλειο βάσει του κανονισμού (ΕΟΚ) αριθ. 2997/87 του Συμβουλίου

Avis juridique important

|

31989D0017

Απόφαση της Επιτροπής της 21ης Δεκεμβρίου 1988 για έγκριση του προγράμματος ποικιλιακής αναδιαρθρώσεως για το λυκίσκο που υποβλήθηκε από το Ηνωμένο Βασίλειο βάσει του κανονισμού (ΕΟΚ) αριθ. 2997/87 του Συμβουλίου  

Επίσημη Εφημερίδα αριθ. L 008 της 11/01/1989 σ. 0015 - 0016

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1988  για έγκριση του προγράμματος ποικιλιακής αναδιαρθρώσεως για το λυκίσκο που υποβλήθηκε από το Ηνωμένο Βασίλειο βάσει του κανονισμού (ΕΟΚ) αριθ. 2997/87 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (89/17/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου του ποσού της ενισχύσεως στους παραγωγούς για τη συγκομιδή 1986 και για πρόβλεψη ειδικών μέτρων υπέρ ορισμένων περιοχών παραγωγής (1), και ιδίως το άρθρο 2 παράγραφος 5,  Εκτιμώντας:  ότι, στις 17 Μαρτίου 1988, το Ηνωμένο Βασίλειο διεβίβασε στην Επιτροπή σύμφωνα με το άρθρο 2 παράγραφος 5 του προαναφερθέντος κανονισμού ένα πρόγραμμα ποικιλιακής αναδιαρθρώσεως στον τομέα του λυκίσκου· ότι ανακοινώθηκαν από το Ηνωμένο Βασίλειο, στις 26 Ιουλίου 1988, τροποποιήσεις στο πρόγραμμα αυτό·  ότι το πρόγραμμα, όπως τροποποιήθηκε, τηρεί τους στόχους που επιδιώκονται από τον εν λόγω κανονισμό και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87 της Επιτροπής της 22ας Δεκεμβρίου 1987 περί λεπτομερειών εφαρμογής των ειδικών μέτρων υπέρ ορισμένων περιοχών παραγωγής λυκίσκου (2)·  ότι η ειδική ενίσχυση για την ποικιλιακή αναδιάρθρωση μπορεί επίσης να χορηγηθεί για τις εκτάσεις που καλλιεργούνται με άλλες ποικιλίες στην περίπτωση που οι τελευταίες υπάρχουν σε εκτάσεις που καλλιεργούνται βασικά με μικρές ποικιλίες που αποτελούν αντικείμενο ενός προγράμματος αναδιαρθρώσεως·  ότι το πρόγραμμα που υποβλήθηκε από το Ηνωμένο Βασίλειο δεν προβλέπει χρηματοδοτική συμμετοχή που να επιβαρύνει τον εθνικό προϋπολογισμό· ότι οι πραγματικές δαπάνες που αναφέρονται στο άρθρο 2 παράγραφος 2 του κανονισμού (ΕΟΚ) αριθ. 2997/87 μπορούν να περιλαμβάνουν τα στοιχεία αξιολογήσεως από την καθαρή απώλεια του εισοδήματος λόγω της εφαρμογής του σχεδίου αναδιαρθρώσεως· ότι, εντούτοις, μόνον τα στοιχεία σχετικά με την απώλεια του εισοδήματος που γίνεται από την ημερομηνία εγκρίσεως του κανονισμού (ΕΟΚ) αριθ. 2997/87 μπορούν να ληφθούν υπόψη στον υπολογισμό των πραγματικών δαπανών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Λυκίσκου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα ποικιλιακής αναδιαρθρώσεως για τον τομέα του λυκίσκου που υποβλήθηκε βάσει του κανονισμού (ΕΟΚ) αριθ. 2997/87 από το Ηνωμένο Βασίλειο στις 17 Μαρτίου 1988, όπως τροποποιήθηκε τελευταία στις 26 Ιουλίου 1988. Τα βασικά στοιχεία του προγράμματος αυτού περιλαμβάνονται στο παράρτημα.  Άρθρο 2  Το Ηνωμένο Βασίλειο πληροφορεί την Επιτροπή κάθε εξάμηνο για την εξέλιξη του προγράμματος.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 21 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 284 της 7. 10. 1987, σ. 19.  (2) ΕΕ αριθ. L 365 της 24. 12. 1987, σ. 41.  ΠΑΡΑΡΤΗΜΑ  1. Κατάλογος των ομάδων παραγωγών που καλύπτονται από το πρόγραμμα και εκτάσεις αναφοράς κατά το 1986  English Hops Limited: 3 050 εκτάρια.  2. Διάρκεια του προγράμματος  Από 22 Σεπτεμβρίου 1987 έως 30 Αυγούστου 1990.  Οπωσδήποτε οι τελευταίες φυτεύσεις πρέπει να πραγματοποιηθούν πριν από τις 31 Δεκεμβρίου 1990.  3. Έκταση που καλύπτεται από το πρόγραμμα  655 εκτάρια.  4. Ποικιλίες με τις οποίες πραγματοποιείται η ποικιλιακή αναδιάρθρωση και εκτάσεις που αφορά  Αρωματικές ποικιλίες  Bramling Cross: 8 εκτάρια  Challenger: 56 εκτάρια  Fuggle: 15 εκτάρια  Goldings: 11 εκτάρια  Progress: 4 εκτάρια  WGV: 5 εκτάρια  Σύνολο 99 εκτάρια  Ποικιλίες «SUPER-ALPHA» (1)  Target: 533 εκτάρια  Yeoman: 23 εκτάρια  Σύνολο 556 εκτάρια  (1) Κατά την έννοια του άρθρου 2 του κανονισμού (ΕΟΚ) αριθ. 2997/87 και του άρθρου 1 παράγραφος 3 του κανονισμού (ΕΟΚ) αριθ. 3889/87.